Nyeste Skilderie af Kiøbenhavn, 1811-05-14
Blandt de Konstnere, som i Aar have besøgt os, maa jeg nævne dem ta, hvoraf den ene har udmærket sig ved et af ham opfundet Jnstrument, Panharmonicon kaldet, og den anden ved sine mimiske Forestillinger (Gebærde-Forestilliger). Den første er Mechanicus Gurk fra Wien, og den anden Peatrik Peale. Begga have allerede tilforn ofte og hæderligen været omtalde i offentlige udenlandske Blade, og den sidste har hos os fundet ivrige Beundrere og Forfegtere, medens den første, rigtig nok ganske forskjellig fra hin som Konstner, er bleven forbigaaet med Taushed. Først og fremmest maa jeg fortælle dem Oprindelsen til Navnet Panharmonicon, som Opfinderen egentlig skylder den udødelige Haydn. Da Hr. Gurk første Gang viste Fader Handn sit Konstværk og rørte Oldingen indtil Taarer ved at spille for ham et Sæt af hans Symphonier, sagde Handn med Hjertelighed. De har der fundet noget ret Godt, gjort noget ret Skjønt." Hr. Gurk bad ham at give hans Jnstrument et Navn. Jeg skal betænke mig, svarede den store Mand: "og skal med det første sige Dem min Mening. Næste Dag modtog Hr. G. en Billet fra Haydn af følgende Jndhold: "Kald De Deres Jnstrument Panharmonicon, og naar nogen skulde have noget at erindre derimod, saa sig De kun det Navn kommer fra den gamle Handn. Hr. G. gjemmer disse faa Ord som en sand Helligdom. Allerede denne fordeelagtige Dom af Europas største Componist, synes at være Anbefaling nok for dette Jnstrument. Det er opstillet i Raus store Concertsal, hvor Hr. G. lader det høre indtil den 23. Maji. Den aabne Casse er bygget af Mahagonietræ, prydet med Bronze, og drapperet med lyseblaa Atlask, oven paa findes et Panhoved af Bronze, under samme Jnstrumentets Navn og længere ned Opfinderens og Byggerens. Det er 14 Fod høit, 5 Fod dybt, 7 Fod bredt, og har altsaa et meget godt Forhold. Valtserne ere 5 Fod lange og noget over en Fod i Gjennemsnit. De lægges ganske simpelt ind. Mechanismen er let og ikke støiende. En liden Blæsebælg bringer Luft i Træ instrumenterne og en endnu mindre i Messinginstrumenterne. Strygeinstrument-Orchestret frembringes ved et dækket Fløiteværk. Det Hele er sammensat af 34 Clarinetter, 112 Fløiter, 20 Tverfløiter, 20 flauti picoli, 36 Clarinetter og Oboer, 18 Fagotter, 14 Trompeter. Janitschar musiken bestaar af 14 Trompeter, 4 Valdhorn, 2 Panker, en stor og liden Tromme, et Par Bækkener og Triangel. Den sidste findes ganske i Baggrunden, og meget klogeligen har Konstneren betaget den sin døvende Lyd. De ere alle virkelige Jnstrumenter, og borede saaledes, at de kun give en Tone. Det Hele optrækkes som et Sanguhr og kan sættes i Bevægelse ved en simpel Berørelse. Panharmonicon skal forestille et heelt Orchester. Venter man sig her intet uden et meget perfectioneret og indtil Beundring udvidet Sanguhr, saa kan man ikke høre det uden at glæde sig over Opfindelsen og yde den talentfulde Konstner den fortjente Hylding. Er end Præsicionen formedelst den saa store Sammensætning af forskjellige Jnstrumenter, ikke altid saa fuldkommen, som man maaskee kunde ønske, saa ere blandt de blæsende Jnstrumenter dog Clarinetterne og Tverfløiterne med get gode, og Trompeterne yde i Henseende til Præcision, Bestemthed og Tungestød alt hvad man af den dueligste Trompeter kan forlange. Det forstaaer sig iøvrigt af sig selv, at Stykker, der især ere hearbeidede for Strængeinstrumenter, ikke tage sig saa godt ud som Marcher og andre Stykker, især de, der ere componerede for Jnstrumentets egne Fortrin. Det gjør mig ondt, at dette Panharmonicons Transportering gjør det vanskeligt for Konstneren at bringe det til Deres Fødeland Norge. Han agter at gaae herfra over Stockholm til Petersborg. Enhver, der hører dette Jnstrument, og som har Sands, Følelse og Agtelse for Konstfærdighed og Opfindelsesaand, vil sikkerligen her finde Leilighed til at beundre begge Deele.